section_heading: Životopis
paragraph_text: Dubrovačke su vlasti apelirale na generala da poništi kaznu za Lukarevića i ostale jer nisu krivi za neposluh. Kako je general bio i sudionik Tridentskog sabora, dubrovačke su vlasti pokušale doći do njega preko nadbiskupa Beccadellija, ali bezuspješno. Lukarević i drugi franjevci, potpomognuti vlastima, odbili su se javiti Zamori na zahtjev vizitatora, uz obrazloženje da su zaokupljeni pastoralnim radom. Da Fermo je i dalje inzistirao da se izvanredni kapitul mora održati i da se optuženi franjevci trebaju javiti generalu.